alexandrainst/scandi-wiki huggingface dataset:
Billy Fury

Billy Fury (født 17. april 1940, død 28. januar 1983) var en britisk rockestjerne og tenåringsidol. Han var en av de første britiske rockeartistene. Han turnerte med andre samtidige storheter som Cliff Richard og Marty Wilde.

Attenåringen Billy Fury (f. Ronald Wycherley) ble oppdaget av impresario Larry Parnes. Billy hadde tidligere jobbet på en taubåt på Mersey. Han fikk platekontrakt med Decca Records i november 1958. Hans første offisielle single var Maybe Tomorrow (1959). I 1960 hadde han to selvkomponerte låter på de engelske hitlistene (Colette og That's Love), samt et rockabilly-album ute. I løpet av karrieren ga han også ut plater med backingbandet The Tornados og slagordet The Sound of Fury.

Etter 1965 og frem til sin død i 1983 var Billy Fury mye syk, og ble borte fra rampelyset (med unntak av en opptreden i rockefilmen That'll Be The Day med David Essex).

Viktige låter 
 «Halfway To Paradise»
 «Maybe Tomorrow»
 «Wondrous Place»
 «A Thousand Stars»

Referanser

Eksterne lenker 
 
 
 
  Informasjon, videoklipp etc.

Britiske sangere
Personer fra Liverpool
Det Beste

Det Beste er den norske utgaven av det amerikanske månedsmagasinet Reader's Digest. Reader's Digest ble grunnlagt av Lila Acheson Wallace og Dewitt Wallace i 1922. Den norske utgaven kom i 1947. I 2004 hadde den amerikanske utgaven 44 millioner lesere hver måned.

Det Beste blir gitt ut på lisens fra det danske forlagshuset Lindhardt og Ringhof. Forlaget er en del av Egmont-konsernet. Globalt har Reader's Digest 100 millioner lesere og hver måned trykkes cirka 25 millioner eksemplarer. Bladet utgis i 50 versjoner i 70 land. I 1994 trykket den amerikanske versjonen sitt blad nummer én million. Det Beste (Norge) har i dag  lesere. Dette er en nedgang fra 1960-tallet, da bladet hadde over  i opplag.

Reader's Digest utgis i 48 utgaver på 21 forskjellige språk; engelsk, portugisisk, spansk, norsk, finsk, svensk, dansk, tysk, fransk, italiensk, nederlandsk, russisk, kinesisk, ungarsk, tsjekkisk, koreansk, slovakisk, thai, argentinsk, og polsk.

Eksterne lenker 
 
 Det Beste (Norge)

Tidsskrifter fra USA
Publikasjoner etablert i 1922
1922 i USA
Alf Søgaard

Alf Søgaard (født 5. juni 1912, død 8. april 1961) var en norsk musiker (trommer, xylofon) og orkesterleder, sentral i Oslos underholdningsmiljø i tiden rundt den andre verdenskrig.  

Han ledet flere orkestre fra 1936 (først en kvintett på restaurant Humlen) og utover, med engasjementer over det ganske land, samt i radio og teatre som Chat Noir og Edderkoppen teater (1942–).  Et av disse var et 11-manns storband med bl.a. Trygve Fjelddalen trombone (1943) og et 10-manns ditto (1947).  Forøvrig medvirket han i orkestre ledet av Thode Fagelund og Kristian Hauger.

Eksterne lenker 
 biografi og bilder fra Norsk Musikkinformasjon

Norske jazztrommeslagere
Norske jazzmusikere
Fødsler i 1912
Dødsfall i 1961
Lee Cartwright

Lee Cartwright (født 19. september 1972 i Rawtenstall i Rossendale i Lancashire i England) er en engelsk fotballspiller som spiller for Scarborough FC men er mest kjent for sin tid i Preston North End.

Tidlige år 
John McGrath tok ham opp som trainee hos Preston North End i 1989. Han gjorde sin førstelagsdebut som 18-åring mot Shrewsbury Town i mars i 1991, kampen endte 1-1. Sesongen etter i 1991/92 sesongen ble han kåret til årets spiller i klubben.

En Preston-legende 
På sine tretten år i klubben fikk han 472 kamper og 30 mål for klubben.
Han var viktig på laget da de rykket opp til Andredivisjon i 1996 og når de rykket opp til Førstedivisjon i 2000. Han var også med i play-off finalen der de tapte for Bolton Wanderers i kampen om å rykke opp til Premier League.

Avgårde hjemmefra 
I januar 2004 gikk han på free transfer til Stockport County på grunn av skadeproblemer fikk han bare 38 kamper og 1 mål der og i 2005 gikk han til Rochdale AFC. Igjen ødela han seg etter 29 kamper og 1 mål og han ble frigitt fra kontrakten.

Scarborough 

Han vurderte etter dette å legge opp som fotballspiller men så kom  Mark Patterson den nye manageren for Scarborough FC og tilbydde ham en kontrakt for 2006/07 sesongen.

Referanser

Eksterne lenker 
 

Engelske fotballspillere
Fotballspillere for Preston North End FC
Fotballspillere for Stockport County FC
Fotballspillere for Rochdale AFC
Fotballspillere for Scarborough FC
Fotballspillere for Shrewsbury Town FC
Personer fra distriktet City of Lancaster
Fødsler i 1972
Moses Hansen

Moses Hansen (fødenavn Mogens Hansen, født den 17. juni 1941) er en omstridt dansk predikant og leder for den kristne bevegelsen Vægterne. Hansen har blant annet uttalt at islam er dobbelt så farlig som nazismen og kommunismen til sammen, og omtaler seg selv som en jihadist for Jesus. Han har også tatt til orde for at muslimske palestinere bør tvangsdeporteres til Afghanistan.

Hansen ble særlig lagt merke til i forbindelse med sitt selverklærte korstog mot islam og hedenskap på Nørrebro i august 2002, da han sammen med Vægterne, Faderhuset og flere høyreekstremister arrangerte torgmøter fire dager på rad. Disse møtene ble møtt med bredt sammensatte demonstrasjoner med utgangspunkt i lokalmiljøet. Han har også markert seg som en krass kritiker av Ungdomshuset, og arrangerte i desember 2006 en uke med bønnemøter for å bekjempe det han har kalt demonene i Jagtvej.

I 2003 deltok han og andre danske kjendiser i reality-tv-serien Big Brother VIP. Der fortalte han blant annet om et pedofilt forhold med en åtte år gammel gutt da han selv var 16. Han fortalte også at han en gang nesten drepte sin nyfødte datter ved å kaste henne i veggen i raseri da hun ikke ville slutte å gråte, samt kastet en kniv etter sin kone. Dette førte til at de andre deltagerne ble såpass nervøse av å være i samme hus som Hansen at han måtte forlate Big Brother  .

Bakgrunn
Før han ble frelst var Hansen hippie, og har vært omtalt som både alkoholiker og narkoman.

Etter en utdannelse som lærer og en lærerjobb på Bornholm forlot han jobb, hus og hustru og flippet i flere år ut, hvor han på jakt efter livet, reiste jorden rundt som hippie og vagabond. På reisen arbeidet han blant annet i en kobberminene ved Rødehavet. Videre har han krysset Saharas ørken, og var villsvin- og diamantjeger i Sør-Amerika jungler. I disse år endte han som alkoholist og stoffmisbruker og kom inn i det kriminelle miljø. Flere av hans venner døde. Forsøkte så å ta sitt eget liv da han var på en strand i New Zealand .

Har ellers utgitt en selvbiografi med tittelen På jagt efter livet.

Referanser 

Kristne predikanter
Dansker
Personer fra Lolland kommune
Shkodërsjøen

Shkodërsjøen (albansk: Liqeni i Shkodrës, serbisk: Скадарско језеро, Skadarsko jezero) er en innsjø på grensen mellom Montenegro og Albania, og er den største innsjøen på Balkan. Innsjøen har fått navn etter byen Shkodër nord i Albania. 

Overflaten er seks meter over havnivå, og arealet varierer mellom 370 og 530 kvadratkilometer. Innsjøen får det meste av vannet fra elva Morača og renner ut i Adriaterhavet via den 41 kilometer lange elva Bojana, som danner grensen mellom Albania og Montenegro den siste halvdelen før den når havet. 

Den montenegriske delen av innsjøen og området rundt ble utpekt til nasjonalpark i 1983. I nordvest er det store delta- og sumpområder. Dette er et av de største fuglereservatene i Europa med 270 fuglearter, blant annet noen av de siste krøllpelikanene i Europa. Innsjøen inneholder også mye måke og hegre, i tillegg til store mengder fisk, som karpe, laue og damkaruss. Noen arter vandrer mellom havet og innsjøen, som alminnelig stør, adriatisk stør, stamsild, europeisk ål, havabbor, multer og skrubbe.

I 1996 ble området en del av Ramsar-konvensjonens liste over våtmarksområder av internasjonal betydning.

Kilder 
D. Mrdak (2009) Environmental risk assessment of the Morača dams: fish fauna of Morača river canyon and Skadar Lake

Eksterne lenker 
 Discover-Montenegro.com 
 Photo-Montenegro.com
 Destination-Montenegro.com
 Skadarsko jezero (på serbisk, med mange bilder)
 Offisiell side for Shkodërinnsjøen Nasjonalpark

Innsjøer i Montenegro
Innsjøer i Albania
Internasjonale innsjøer
Nedbørfelt til Adriaterhavet
Ramsarområder
Stockfleths gate (Oslo)

Stockfleths gate (35-53, 36-60) er en gate på Sagene i bydel Sagene i Oslo. Gaten er ca. 350 meter lang og går fra snuplass ved Griffenfeldts gate, langs Arkitekt Rivertz' plass og til Kierschows gate ved Gråbeinsletta. Langs gaten ligger det Rivertzke kvartal, et tidlig eksempel på frittliggende boligblokker, bygget 1911-1912.

Gaten er fra 1879 oppkalt etter sogneprest Nils Joachim Christian Vibe Stockfleth (1787–1866). Han oversatte Bibelen til samisk og utga norsk-samisk ordbok. Stockfleth ofret seg helt for finnemisjonen.

Referanser

Kilder
 Oslo byleksikon
 "De er døde - men lever fortsatt i Oslo" av Arild Svensgam, utgitt på Galehuset forlag i 1999.

Veier i Oslo
Veier på Sagene (strøk)
Veier i Oslo oppkalt etter menn
Guri Schanke

Guri Annika Schanke (født 14. desember 1961) er en norsk skuespiller, sanger og danser.

Guri Schanke er kjent for sin teaterkarriere, særlig i revyer og musikaler. Hun var i 1988 med i den norske oppsetningen av Les Misérables. I 1990 spilte hun rollen Betty Løvberg i ABC-teater-oppsetningen av forviklingskomedien Den spanske flue. En av forestillingene er udødeliggjort gjennom NRK-opptak som ble vist i romjulen hvert år frem til og med 2008.

I 6 år spilte hun Gudrun i Spelet om Heilag Olav på Stiklestad tidlig på 1990-tallet. Fra 1998 til 2003 spilte hun i TV-serien Hotel Cæsar i rollen som «Toril Hammerfest». Hun var med i TV 2s populære underholdningsprogram Skal vi danse i 2006.

Hun ga stemmen til tittelfiguren fra Josefine-spillene, som senere fikk stemmen til Siri Nilsen.

Den 10. februar 2007 vant Guri Schanke den norske finalen av Melodi Grand Prix med låten «Ven a bailar conmigo» komponert av  svenske Thomas G:son etter å ha fått om lag en tredel av telefonstemmene. Sangen gikk også rett inn som nummer en i sin første uke på Norsktoppen Schanke representerte Norge under semifinalen i Eurovision Song Contest 2007 10. mai 2007 i Helsingfors i Finland, en semifinale hun måtte gjennom da Norges bidrag i 2006 ikke ble blant de ti beste. Guri Schanke fikk for få stemmer til å gå videre til hovedfinalen.
I 2011 var hun tilbake i MGP, som gjesteartist i åpningsnummeret under finalen i Oslo Spektrum.  I 2016 spilte hun hovedrollen i Sommermusicalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen.

Guri Schanke giftet seg med skuespilleren Øivind Blunck i 1991, men de ble skilt i 2008. Hun er datter til teaterinstruktør Liv Borg Thorsen og niese av revydirektør og -forfatter Einar Schanke.

Diskografi

Referanser

Eksterne lenker 
 
 
 Hjemmeside
 Biografi
 Intervju i forbindelse med «Skal vi danse» 

Norske skuespillere
Norske sangere
Norske dansere
Skal vi danse-deltakere
Deltakere i Melodi Grand Prix
Vinnere av Melodi Grand Prix
Deltakere i Eurovision Song Contest 2007
Skuespillere i Hotel Cæsar
Sitat

Sitat er et litterært eller kunstnerisk fragment, større eller mindre, som gjengis fra en annen kilde. Sitatet er i de fleste tilfeller mer eller mindre uforandret, hvilket f.eks. skiller sitatet fra referaret. Sitater blir brukt i svært mange sammenhenger, både i muntlig og skriftlige framstillinger. Det er vanlig folkeskikk å merke sitater med anførselstegn slik at det ikke er tvil om at en har hentet sitatet fra andre. Også av hensyn til opphavsretten bør kilden nevnes. I foredrag og taler innledes sitatet vanligvis med en henvisning til hvor eller hvem man har lånt det fra. Etter som åndsverkloven i Norge inneholder egne sitatregler, er det i utgangspunktet fullt tillatt å sitere. Men åndsverkloven i Norge oppstiller samtidig klare grenser.

Sitatskikk og opphavsrett
Det å støtte seg på hva andre har gjort er en nødvendighet, og har gitt opphav til mange og tildels ganske kompliserte måter å håndtere dette på. Det vanlige er å merke sitatet på måten som er bestemt for den type publisering, og oppgi hvor det stammer fra, enten der og da, eller i egen liste.

Både ordtak og stående uttrykksmåter er på sitt vis en form for sitater, men oftest av ukjent opphav. Disse er vanligvis så allment kjent at de ikke behøver oppgis som sådanne.

Sitat gir ikke rett til ukritisk kopiering av tekst og bilder man for eksempel finner på Internett. Dette regnes som opphavsrettsbrudd og kan forfølges rettslig.

Mange korte sitater er så vel kjent at de er blitt til fyndord og ordspråk. Dersom de ellers blir for lange, kan de bli stående uttrykk som forutsetter at begge parter forstår bakgrunnen for uttrykket. Eksempler på det siste er sisyfosarbeide og augiasstall, begge med bakgrunn i gresk mytologi. En annen slektning av sitatet er aforismen. Den danske dikteren Kumbels underfundige gruk er flittig sitert.

Bruken av sitater er så utbredt at det er gitt en rekke sitatleksika. Disse er viktige hjelpemidler for de som skal holde taler eller være toastmastere i selskapelige sammenhenger.

Se også 
Sitatrett
Copyright
Opphavsrett
Ordspråk
Faksimile

Eksterne lenker

På norsk
 Abakaus – søkbare sitater, ordtak, visdomsord og gullkorn
 Siterte sitater – Søkbare sitater og ordtak
 Søkbare ordtak og sitater
 Sitatet.no –Sitatsamling på nett
 Et utvalg norske ordtak etter Ivar Aasen

På utenlandsk
 Norske og utenlandske ordspråk
 Wikiquote – Wiki-base med sitater på fortrinnsvis engelsk

Litterære sjangre
Opphavsrett
Øistein Parmann

Øistein Parmann (født 10. mars 1921 i Kristiania, død 8. februar 1999 på Nesodden) var en norsk forlegger, kunsthistoriker, forfatter og statsstipendiat.

Parmann tok artium i 1940 og studerte deretter ved Universitetet i Oslo, ved siden av kveldskurs på Statens håndverks- og kunstindustriskole (SHKS). Han debuterte med romanen Kanskje dette – av en ung manns dagbok i 1943, og vakte betydelig oppsikt med intervjuboken Ungdommen har ordet i 1945. Fra 1948 til 1959 arbeidet han i Morgenbladet, etter hvert som kulturredaktør. Fra 1959 til 1968 arbeidet han som lærer ved Steinerskolen i Oslo. Han var redaktør av Forbruker-rapporten 1968–1973 og begynte deretter i Dreyer forlag. 

Fra 1975 var han forlagssjef i Dreyer, og fra 1982 preses i Det Norske Akademi for Språk og Litteratur. Begge deler verv han fratrådte i 1988. Som forlagssjef var Parmann særlig aktiv i å utvikle forlagets tilbud av new age- og annen «alternativ» litteratur.

Ved siden av sitt litterære arbeid var Parmann aktivt engasjert i Steiner-bevegelsen, som lærer i Oslo i åtte år, gjennom flere kulturdebatter på 1950-tallet, som initiativtager til Steinerskolen på Nesodden, og som leder av Camphill-bevegelsens representantskap i Norge 1970–1980.

Parmann ble utnevnt til statsstipendiat 1986.

Publikasjoner 
 Kanskje dette – : Av en ung manns skissebok. Roman, 1943. På svensk 1944
 Ungdommen har ordet. Dokumentar, 1945
 Avskjed. Roman, 1946
 By no 321 Nordre qvarter. 1956
 Stjålne timer. Roman, 1956
 Dagfin Werenskiolds trerelieffer. 1967
 Norsk skulptur i femti år. 1969. På tysk og engelsk samme år
 Tegneskolen gjennom 150 år. 1969 
 Marcello Haugen. 1974. Flere senere opplag og utgaver
 Harald Dal. 1975
 Halfdan Egedius : liv og verk. 1979 
 John Andreas Savio : grafikk. 1980 (Medforfatter: Arnstein Berntsen)
 Maria Quisling. Dagbok og andre efterlatte papirer; redigert og med innledning av Øistein Parmann. 1980
 Jørleif Uthaug : robust, praktglad, primitiv, raffinert. 1981 
 Norsk billedvev : et atelier og en epoke. 1982
 André Bjerke i lek og alvor; redigert av Øistein Parmann. 1982 
 Norge sett med kunstnerøyne. redigert av Øistein Parmann. 1983
 Herman Major Schirmer og Tegneskolen : et stykke norsk arkitekturhistorie. 1986  
 Av barnemunn. 1987
 - snart i mål?. Brit Pettersen i samtaler med Øistein Parmann. 1987
 Øistein Parmann : såmann og perlefisker : en samling essays og epistler om litteratur, lesning og bøker. Redigert av Ole Rikard Høisæther og utgitt til Øistein Parmanns 70-årsdag 10. mars 1991
 Jens Bjørneboe : bilder. Henie Onstad Art Center, [1995]. Utstillingskatalog. Av innholdet: Jens Bjørneboe / av Øistein Parmann. ISBN 82-90955-20-0
 Skjebnemøter : Vidaråsen og Camphill – en spire for fremtiden. 1996

Referanser 

Norske romanforfattere
Riksmålstematikk
Norske sakprosaforfattere
Norske forleggere
Norske kunsthistorikere
Norske antroposofer
Statsstipendiater
Personer fra Oslo
Medlemmer av Det Norske Akademi
Jan Einar Johnsen

Jan Einar Johnsen (født 2. juni 1959 på Raufoss) er medlem av rock-/underholdningsbandet Vazelina Bilopphøggers. Johnsen har vært med siden 1980, men var allerede med på Vazelinas start i 1979 da han var korist i Mannskoret Vrakpant sammen med Bjørn Bogetvedt og Hallvard Høynes. 

Halvard Høynes var det første medlemmet som ga seg – før den første plata ble spilt inn. Bjørn Bogetvedt ga seg etter plateinnspillingen. Jan Einar Johnsen var dermed det eneste medlemmet, og Mannskoret Vrakpant ble lagt ned. Johnsen ble så fulltidsmedlem av Vazelina Bilopphøggers. I tillegg til å kore, spiller Johnsen både orgel og saksofon.

Jan Einar Johnsen har også fungert som produsent i selskapet Impress Event og Marketing som han startet sammen med Eivind Rølles. 

Johnsen har medvirket i Vazelina Hjulkalender, der han spilte seg selv. Han spilte livvakt i filmen Carl Gustav, gjengen og parkeringsbandittene fra 1982.

Diskografi

Album med Vazelina 
 1980: 24 timers service (Som halvparten av Mannskoret Vrakpant)
 1981: Slitin i knea
 1982: Blå lys
 1983: På tur
 1984: Fem fyrer med ved
 1985: 5 års jubileum
 1986: Musikk tel arbe'
 1987: Gå for gull!
 1989: Tempo
 1990: Full behandling
 1992: 11 år uten kvinnfolk
 1994: Rock-A-Doodle
 1994: Gammel Oppland
 1996: Hææærli' på toppen ta væla
 2000: Hjulkalender
 2005: Bedre hell' all medisin!
 2007: Bensin på bålet

Medvirkning på andre artisters utgivelser 
 Øystein Sunde: Barkebille boogie (1981) (Philicorda på «Saus over bordet»)
 3 Busserulls: Det glade vanvidd (1986)

Referanser 

Norske rockemusikere
Norske saksofonister
Norske pianister
Norske trekkspillere
Vazelina Bilopphøggers-medlemmer
Fødsler i 1959
Valter Tomaz Junior

Valter Tomaz Junior (født 25. juli 1978) er en tidligere brasiliansk fotballspiller som la opp i 2013.  Han har blant annet spilt for Molde FK og den svenske klubben Örgryte. 

Valter Tomaz jr startet sin karriere i den brasilianske klubben Pequeninos do Jockey.

Brasilianske fotballspillere
Fotballspillere for Molde FK
Fotballspillere for Örgryte IS
Personer fra São Paulo
Fødsler i 1978
Montreal Canadiens

Montreal Canadiens (Canadiens de Montréal) er et ishockeylag i den nordamerikanske proffligaen NHL. Klubbens offisielle navn er le Club de hockey Canadien. Blant franske kallenavn for laget er Les Canadiens (eller Le Canadien), Le Bleu-Blanc-Rouge, La Sainte-Flanelle, Le Tricolore, Les Glorieux (eller Nos Glorieux), Les Habitants (tidligere kallenavn på franske settlere langs St. Lawrence), Le CH og Le Grand Club. Lagets viktigste engelske kallenavn er Habs, en kortform for «Les Habitants».

Laget ble grunnlagt i 1909 og spilte ved opprettelsen i National Hockey Association, forløperen til dagens NHL som ble etablert i 1917, som laget var med på å stifte.

Laget er en av de såkalte Original Six i ligaen. Klubben har vunnet Stanley Cup 24 ganger, senest i 1993

Laget spiller hjemmekampene sine i Centre Bell i Montréal, Québec. Lagfargene er Rødt, hvitt og blått.

Laget er NHLs grand old lady og mest suksessfulle lag. Med sine 24 Stanley Cup-mesterskap er de suverent mestvinnende i ligaen med 11 titler mer enn Toronto Maple Leafs. Kjente navn som forbindes med laget er Jacques Plante, Jean Béliveau, Bernard Geoffrion, Howie Morenz, Maurice Richard og Henri Richard, Guy Lafleur og Yvan Cournoyer.

I 2017 ble norske Andreas Martinsen solgt fra Colorado Avalanche til Montreal Canadiens.

Referanser

Eksterne lenker 
 
 Offisiell historienettside for Montreal Canadiens
 CBC Digital Archives: Montreal Canadiens at 100
 Bell Centre
 Bell Sports Complex

Ishockeyklubber i NHL
Ishockeyklubber i Canada
Sport i Montréal
Idrettslag etablert i 1909
1900 i Canada
Gjerdinga

Gjerdinga
 
Areal:
Flate:
5,5 km²
Befolkning:
Innbyggere (2010):
18
Geografi:
Breddegrad:
64° 57' 0 N
Lengdegrad:
11° 25' 0 Ø
Høyeste punkt:
118 m
Laveste punkt:
0 m

Gjerdinga er ei øy og ei bygd i Nærøysund kommune i Trøndelag. Øya ligger plassert ved hovedskipsleia 8,3 nautiske mil nord for Rørvik.

Øya har i 2010 om lag 20 innbyggere, i tillegg har mange fritidshus her. De fleste yrkesaktive fastboende har sine arbeidsplasser på fastlandet. Hovednæring på øya er lokal småskalaproduksjon av mat.  

Gjerdinga har ferjeforbindelse til Eidshaug på fastlandet med seks daglige avganger. Ferjeforbindelsen opereres av FosenNamsos Sjø. 

Navnet Gjerdinga betyr fra gammelt av «gjerde mot storhavet». 

Gjerdinga har gjestehavn med vann og strøm.  

Øya har flere turstier og gode muligheter for naturopplevelser. Her kan du låne grillhus gratis, og gå merkede turstier til Hallarsfjellhula, ei hule som havet lagde for 20-30 tusen år siden. Hallar betyr fra gammel av katedral. Du finner også merkede turstier til Øyrshatten, øyas høyeste punkt på 118 moh. På toppen av Øyrshatten er det fortsatt krigsminner fra tyske luftskytsstillinger. 

Øya har gode fiskemuligheter fra båt og fra land.

På Gjerdinga kan du se rådyr, ørn og mange fulgearter på nært hold. 

Gjerdinga er en del av Hummulen.

Referanser

Eksterne lenker
 Hummulen
 Nærøy kommune
 Gjerdinga

Øyer i Nærøysund
Bygder og grender i Trøndelag
Fergesteder i Trøndelag
Bosetninger i Nærøysund
Hana Idrettslag

Hana Idrettslag ble opprettet i 1976 og holder til på Hana i Sandnes kommune i Rogaland. Hana IL har både håndball og fotball som tilbud for barn og unge, og har i dag i overkant av 700 klubbmedlemmer. Hana IL spiller sine fotballkamper på Hanafjellet («Fjedle»), mens håndballagene holder til i Hanahallen. 

A-laget til Hana IL ligger for tiden i 4. divisjon og trenes av portugiseren Marco Jaques (med Vegard Skjørestad som assistenttrener).

Kjente navn som har spilt fotball for Hana IL: Svein Fjælberg, Vegard Skjørestad, Pål Vestly Heigre, Helge Veen, Kjartan Salvesen (artist), Bjørn Maaseide (volleyball-legende), Alf Kåre Tveit.

Hana var en av de første klubbene i Sandnes som etablerte en fotballfritidsordning der spillere får mat, tid til å gjøre lekser og fotballfaglig oppfølging like etter skolen. Fotballakademiet Hana er et tilbud for de som ønsker ekstra organisert fotballtrening. Målgruppen er 1-10 trinn.

Tabell

Spillerstatistikk

Eksterne lenker 
 https://web.spoortz.no/ 

Idrettslag i Sandnes
Idrettslag etablert i 1976
Fotballag i Sandnes
Fotballag etablert i 1976
Martin Stenshorne

Martin Stenshorne, (født 23. juni 1975) er en norsk motorsportsutøver fra Vestfossen i Øvre Eiker kommune.

Karriere 
 1988-1998 Gokart 
 1995 Fabrikksfører for Allkart, Italia 
 1996 Fabrikksfører for TopKart, Italia 
 1997 & 1998 Barber Dodge Pro Series (BDPS), USA 
 1998 & 1999 Fabrikksfører for Birel/Seven, Italia 
 1999 Startet med rally 
 2001 Fabrikksfører for Lenzo/Seven, Italia 
 2001 Junior-VM med Ford/Chris Birkbeck Motorsport 
 2002 Junior-VM med Peugeot + Opel 
 2003 Junior-VM med Ford/Chris Birkbeck Motorsport
 2004 til 2008 Rally-NM i gruppe N

Trofeer 
 3 ganger norsk mester i gokart 
 2 ganger nordisk mester i gokart (1996 & 1998) 
 1994 3.-plass European Campionship, Frankrike, gokart 
 1994 "Shell Junior Kart Stipend" 
 1994 NMKs premie for "Beste utøver" 
 1996 2.-plass European Campionship, Polen, gokart 
 1996 1.-plass Umbertide Grand Prix, Italia, gokart 
 1999 1.-plass "Race of Champs", Norge, rally 
 2000 "Greta Molanders Fond" 
 2001 3.-plass i hovedfinale EM i gokart 125cc, Frankrike 
 2001 4.-plass 1.runde super-1600 Catalunya, Spania 
 2001 3.-plass 2.runde super-1600 Acropolis, Hellas 
 2003 2.-plass NM i bakkeløp. Gruppe N 
 2003 2.-plass NM i rally. Gruppe N 
 2004 1.-plass NM i bakkeløp. Gruppe N 
 2005 1.-plass NM i bakkeløp. Gruppe N 
 2005 2.-plass NM i rally. Gruppe N 
 2006 1.-plass NM i rally. Gruppe N
 2007 1.-plass NM i rally. Gruppe N
 2008 1.-plass NM i rally. Gruppe N

Eksterne lenker 
 Hjemmeside til Martin Stenshorne

Personer fra Øvre Eiker kommune
Norske motorsportsutøvere
Fødsler i 1975
Mottakere av Greta Molanders fond